Diari Oficial de la Generalitat Valenciana


Sumari del DOGV 5948, del 05-02-2009 (2009/991)

Bases específiques de la convocatòria per a proveir, pel sistema de concurs oposició, tres places de peó d'obres i serveis, tres places d'auxiliar domèstic (auxiliar d'ajuda a domicili), una plaça d'encarregat del camp de futbol i una plaça de personal de neteja.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5948

Data del DOGV
:   05-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/991


Data del document
:   16-01-2009

Organisme emissor
:   Ajuntament de Monforte del Cid

Tipus de document
:   Resolució

Descriptors 

:   * Monforte del Cid
    * administració local
    * concurs administratiu

Bases específiques de la convocatòria per a proveir, pel sistema de concurs oposició, tres places de peó d'obres i serveis, tres places d'auxiliar domèstic (auxiliar d'ajuda a domicili), una plaça d'encarregat del camp de futbol i una plaça de personal de neteja.  
 [2009/991]  
Es convoquen les proves selectives per a proveir, pel procediment de concurs oposició, les places següents: tres places de peó d'obres i serveis, tres places d'auxiliar d'ajuda a domicili, una plaça d'encarregat del camp de futbol i una plaça de personal de neteja, d'acord amb les bases específiques següents:  
Bases específiques per les quals es regirà la convocatòria per a cobrir, pel sistema de concurs oposició, tres places de peó d'obres i serveis, tres places d'auxiliar domèstic (auxiliar d'ajuda a domicili), una plaça d'encarregat del camp de futbol i una plaça de personal de neteja  
Primera. Objecte de la convocatòria  
És objecte d'esta convocatòria la provisió, amb personal laboral fix i per mitjà del sistema selectiu de concurs oposició, de tres places de peó d'obres i serveis incloses en la plantilla del pressupost general de l'any 2008, enquadrades en l'escala d'administració especial, subescala de serveis especials, personal d'oficis; tres places d'auxiliar domèstic incloses en la plantilla del pressupost general de l'any 2008, enquadrades en l'escala d'administració especial, subescala de serveis especials, personal d'oficis; una plaça d'encarregat del camp de futbol, inclosa en la plantilla del pressupost general de l'any 2008, enquadrada en l'escala d'administració especial, subescala de serveis especials, personal d'oficis; i una plaça de personal de neteja inclosa en la plantilla del pressupost general de l'any 2008, enquadrada en l'escala d'administració especial, subescala de serveis especials, personal d'oficis. Totes pertanyen al grup E i amb retribucions establides en el pressupost municipal.  
La convocatòria s'anunciarà en el Butlletí Oficial de la Província, i es farà pública al tauler d'edictes de la corporació, i se n'inserirà un extracte en el Boletín Oficial del Estado i en el Diari Oficial de la Comunitat Valenciana.  
Si es produeixen vacants després d'esta convocatòria s'inclouran en les previstes per a esta convocatòria.  
Segona. Requisits dels aspirants  
Per a prendre part en esta oposició caldrà:  
2.1 Condicions generals.  
1. Tindre la nacionalitat espanyola sense perjudici del que disposa l'article 57 de la Llei 7/2007, de 12 d'abril.  
2. Posseir la capacitat funcional per a l'exercici del lloc de treball  
3. Haver fet els 16 anys, i no excedir, si pertoca, de l'edat màxima de jubilació forçosa  
4. No haver sigut separat per mitjà d'un expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no estar inhabilitat o en situació equivalent ni haver sigut sotmés a cap sanció disciplinària o equivalent que impedisca, en el seu estat i en els mateixos termes, l'accés a l'ocupació pública.  
5. Estar en possessió del certificat d'escolaritat o titulació equivalent.  
2.2. Equivalència de títols  
En el cas de titulacions obtingudes en l'estranger haurà d'estar-se en possessió de la credencial que n'acredite l'homologació. Correspon a l'autoritat acadèmica competent declarar l'equivalència de títols.  
Tots els anteriors requisits hauran de ser complits pels interessats amb referència a la data d'expiració del termini per a la presentació de les instàncies, i hauran de mantindre's durant tot el procés selectiu.  
Tercera. Instàncies  
Els aspirants han de formalitzar la instància que en el model oficial queda a la seua disposició a les oficines municipals, síties en la casa consistorial, on sol·licitaran prendre part en el procés selectiu. Hauran d'estar firmades pels interessats i adreçades a la presidenta de la corporació, i es presentaran al Registre General d'esta durant el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.  
Els opositors han de manifestar en la instància que compleixen tots els requisits que s'exigeixen en la base segona, referits a la data en què acabe el termini de presentació d'instàncies.  
Junt amb la instància caldrà presentar una còpia compulsada, tant del document nacional d'identitat, com de tots aquells documents que acrediten els mèrits que s'han de valorar en la fase de concurs. Si no s'acrediten degudament, no es tindran en compte en la valoració.  
De la mateixa manera, les persones aspirants han d'adjuntar a la instància un resguard acreditatiu d'haver efectuat l'ingrés de l'import corresponent a la taxa establida a este efecte com a dret de concurrència a procés selectiu, i que és de huit euros i cinquanta-tres cèntims.  
Les instàncies, complint els requisits adés exposats, també podran presentar-se en la forma que determina l'article 38.4, de la Llei de Règim Jurídic de les Administracions Públiques i del Procediment Administratiu Comú. En este cas, haurà d'estampar-se, en la pròpia sol·licitud, el segell de l'organisme on es presente o el segell de certificació postal de qualsevol oficina de Correus.  
Quarta. Admissió dels aspirants  
4.1. Relació d'aspirants.  
En el termini màxim d'un mes comptador des de la data d'acabament del termini previst en la convocatòria per a presentació d'instàncies, es farà pública, en el Butlletí Oficial de la Província i al tauler municipal, la resolució de l'Alcaldia Presidència per la qual es determine: els membres que compondran el tribunal avaluador, la llista d'admesos i exclosos, així com la data, hora i local de realització de la primera de les proves. Esta llista es considerarà definitiva si no es s'hi presenten reclamacions.  
Durant els deu dies hàbils següents a l'esmentada publicació en el Butlletí Oficial de la Província, els interessats podran presentar-hi al·legacions, que es tindran en compte en la resolució per la qual s'eleve a definitiva la llista d'aspirants, que serà feta pública en la forma indicada.  
Cinquena. Tribunal qualificador  
Per a la selecció dels aspirants i avaluació definitiva de les fases del procés selectiu que estos realitzen, es constituirà un tribunal els membres del qual hauran d'estar, en qualsevol cas, en possessió d'una titulació o especialització iguals o superiors a les exigides per a l'accés a les places convocades. Estarà constituït de la manera següent:  
5.1. Composició:  
De conformitat al que estableixen les bases genèriques:  
President: Jorge Carratalá Navarro.   
Secretari: José Manuel González Martínez.   
Vocals:   
- Rosa Ladrero Mosquera  
- Manuel Balbás Alfonso  
- Rubén Sirvent Algobia.  
Observador: Mª Luisa Milla Herrero.  
5.2. Suplents  
La designació dels suplents del tribunal s'efectuarà i es comunicarà junt amb la publicació de la llista provisional d'admesos.  
5.3. Designació i publicitat. La designació dels membres del tribunal, de conformitat amb el que s'ha establit en la base anterior, es farà pública en el Butlletí Oficial de la Província i a tauler d'edictes de la corporació. La publicitat de la seua composició nominal s'efectuarà, almenys, quinze dies hàbils abans del començament de la realització de les proves.  
5.4. Constitució i actuació. El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
5.5. Assessors tècnics. Quan la naturalesa de les proves ho requerisca podran designar-se assessors especialistes, que col·laboraran amb el tribunal exercint la seua respectiva especialitat tècnica.  
5.6. Abstencions i recusacions. Hauran d'abstindre's de formar part dels òrgans de selecció de personal, notificant-ho a l'Alcaldia:  
- Les persones que, en els cinc anys anteriors a la publicació de la convocatòria, hagen realitzat tasques de preparació d'aspirants a proves selectives d'accés a l'administració pública.  
- Les que es troben sotmeses a algun dels supòsits a què es refereix l'article 28.2 de la Llei 30/1992.  
Així mateix, les persones aspirants podran recusar-los en la forma que disposa l'article 29 de l'esmentada llei.  
5.7. De l'absència del president. Si una vegada constituït el tribunal i iniciada la sessió se n'absenta el president, este designarà d'entre els vocals concurrents el que el substituirà durant la seua absència.  
5.8. Actes. De cada sessió el secretari estendrà una acta, on es faran constar les qualificacions dels exercicis i també les incidències i les votacions que es produïsquen, així com les mencions que qualsevol dels membres del tribunal desitge fer-hi constar. Les actes numerades i rubricades constituiran l'expedient, que reflectirà el procés selectiu dut a terme.  
Sisena. Començament i desenvolupament de les proves  
6.1. Actuació dels aspirants. L'ordre en què hauran d'actuar les persones aspirants, per a la realització d'aquelles proves que no puguen ser realitzades conjuntament, serà l'establit per ordre alfabètic de cognoms.  
Els aspirants acudiran a les proves proveïts del DNI, perquè, en qualsevol moment de la realització de l'exercici, en puga ser comprovada la identitat. Els aspirants perdran el dret a prendre part en les proves si compareixen als llocs de realització quan ja s'hagen iniciat aquelles, o si no hi assisteixen, encara que es dega a causes justificades. Quan es tracte de proves de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i l'admissió no menyscabe el principi d'igualtat.  
6.2. Dates d'examen. Quinze dies hàbils abans de començar el primer dels exercicis, es faran públics en el Butlletí Oficial de la Província el dia, hora i local on hauran de tindre lloc.  
Finalitzat cada exercici o junt amb la publicació dels resultats de cada un dels exercicis, el tribunal farà saber als opositors el lloc i moment d'iniciació del següent, havent d'haver-hi un termini mínim de 72 hores i un màxim de 45 dies naturals. Es podran modificar estos terminis, estant-hi d'acord el tribunal, si la totalitat dels aspirants concurrents hi presta per escrit la seua conformitat.  
Setena. Exercicis de l'oposició i fase del concurs  
La selecció dels aspirants s'efectuarà pel sistema de concurs oposició:  
7.1. La fase de l'oposició inclourà el contingut següent respecte dels exercicis que s'han de realitzar i el caràcter de cada un:  
7.1.1. Primer. Teòric. Escrit, obligatori i eliminatori. Qualificable de O a 10 punts.  
Consistirà en la realització d'una prova de coneixements genèrics, referida al temari inclòs en l'annex I d'estes bases, a través d'un qüestionari de 25 preguntes que prendrà la forma de tipus test, amb tres possibles respostes de les quals només una serà la correcta. La duració de la prova serà de 60 minuts.  
Per a la correcció d'este exercici se seguiran els criteris següents:  
1. Per cada pregunta contestada correctament s'obtindran 0,4 punts.  
2. Per cada pregunta contestada de forma incorrecta, es penalitzarà amb 0,133 punts.  
3. Les preguntes no contestades, en blanc, no comptabilitzaran.  
4. En els casos en què consten diverses respostes a una mateixa pregunta, sense que l'opositor haja indicat de forma expressa quina d'estes és la definitiva i que s'haja de tindre per única, no es tindran en consideració, i es tindrà per no contestada amb els efectes previstos en l'apartat anterior. Si s'identifica de forma clara quina és la resposta definitiva, perquè així conste expressament i inequívocament, se seguiran les normes prèvies.  
7.1.2. Segon. Teòric, escrit, obligatori i de caràcter no eliminatori. Qualificable de O a 10 punts.  
Prova de coneixements específics sobre els temes inclosos en els següents annexos d'esta convocatòria:  
- En l'annex II per als peons d'obres i serveis.   
- En l'annex IV per als auxiliars d'ajuda a domicili.  
- En l'annex VI per a la plaça de personal de neteja.   
- En l'annex VIII per a la plaça d'encarregat del camp del futbol.  
L'exercici consistirà a formalitzar un qüestionari de 25 preguntes que prendrà la forma de tipus test, amb tres possibles respostes de les quals només una serà la correcta. La duració de la prova serà de 60 minuts.  
Per a la correcció d'este exercici se seguiran les normes previstes per a l'anterior.  
7.1.3. Tercer. Pràctic i obligatori i no eliminatori. Qualificable de 0 a 10 punts.  
Consistirà en la realització de tres supòsits pràctics relacionats amb les funcions i treballs que s'han de desenvolupar en l'ofici, en què es valoren les aptituds per al lloc de treball dels aspirants, d'acord amb les comeses previstes en els annexos III, V, VII i IX, segons la plaça a què s'opte.  
7.1.4. Quart. Escrit. Obligatori. No eliminatori. Qualificable de 0 a 10 punts.   
Prova de coneixement del terme municipal. Enclavaments d'interés, localització d'instal·lacions municipals, guia de carrers.  
Es realitzarà una prova per a la localització sobre un plànol de certes instal·lacions, carrers del municipi i del seu terme, llocs d'interés.  
7.2 Fase de concurs. En la fase de concurs només es computaran els mèrits acreditats pels aspirants que hagen superat la fase d'oposició. Es valoraran, degudament justificats, els mèrits que a continuació s'indiquen.  
- Es valoraran els serveis prestats a l'administració local de l'Ajuntament de Monforte del Cid que pertanguen al mateix grup de titulació exigida o immediatament superior al del lloc que haja de proveir-se, ja siga de naturalesa jurídica funcionarial o laboral, a raó de 0,40 punts per mes treballat a jornada completa (prorratejant-se els supòsits de jornada inferior a l'ordinària establida per a cada administració) fins a un màxim de 15 punts.  
- Es valoraran els serveis prestats a l'administració local que pertanguen al mateix grup de titulació exigida o immediatament superior al del lloc que haja de proveir-se, ja siga de naturalesa jurídica funcionarial o laboral, que no hagen sigut computats d'acord amb la valoració adés indicada, a raó de 0,20 punts per mes treballat a jornada completa, (prorratejant-se els supòsits de jornada inferior a l'ordinària establida per a cada administració) fins a un màxim de 15 punts.  
En cap cas la puntuació màxima obtinguda pel concepte de serveis prestats per a esta o una altra administració, pot ser superior als 15 punts.  
- Cursos de formació, que tinguen relació amb la plaça convocada, convocats i organitzats per la universitat, instituts o escoles oficials de formació de funcionaris, INEM, sindicats i altres entitats, sempre que en este últim cas hagen sigut homologats per l'Institut Valencià d'Administració Pública o per l'Institut Nacional d'Administració Pública, d'acord amb la següent escala, fins a un màxim de 10 punts:  
· Més de 150 hores: 10 punts.  
· De 150 a 100 hores: 7 punts.  
· De 99 a 76 hores: 5 punts.  
· De 75 a 51 hores: 2,5 punts.  
· De 50 a 26 hores: 1,5 punts.  
· De 25 a 15 hores: 1 punt.  
Huitena. Qualificació de les proves selectives  
8.1. Qualificació. Els membres del tribunal qualificaran el primer exercici de l'oposició, amb la puntuació que s'indica en la base setena; en seran eliminats els aspirants que no arriben a un mínim de 5 punts.  
Els exercicis de l'oposició successius seran igualment obligatoris, puntuant-se d'acord amb les normes establides en la base setena; en conseqüència, es tindrà en consideració la nota obtinguda per l'aspirant respecte del seu còmput global conforme al següent criteri per a la seua obtenció: les qualificacions s'adoptaran sumant les atorgades pels distints membres del tribunal i dividint el total pel nombre d'assistents d'aquell, havent sigut prèviament despreciades les dos puntuacions extremes, la major i la menor de les concedides o, si pertoca, una de les que apareguen repetides com a tals, i això quan disten en més de tres punts de la més pròxima.  
8.2. Publicitat. Les qualificacions de cada exercici es faran públiques.  
8.3. Qualificació definitiva. L'ordre de qualificació definitiva serà la resultant de la suma total de punts obtinguts en la fase d'oposició més els obtinguts en la fase de concurs. En cas d'empat s'acudirà per a dirimir-lo a la major puntuació aconseguida en cada un dels exercicis, que s'aplicaran successivament en l'ordre en què hagen sigut realitzats. En qualsevol altre cas, es decidirà per mitjà d'un sorteig.  
Novena. Relació d'aprovats, presentació de documents i nomenament  
9.1. Relació d'aprovats i nomenament. Acabada la qualificació dels concursants, el tribunal publicarà la relació d'aprovats per ordre de puntuació, els quals no podran sobrepassar el nombre de places convocades, i elevarà l'esmentada relació a la Presidència de la corporació, perquè autoritze la corresponent contractació. Alhora, remetrà a l'autoritat esmentada l'acta de l'última sessió, en la qual han de figurar tots els opositors que després d'haver superat totes les proves, excedisquen del nombre de places convocades.  
9.2. Presentació de documents. Els opositors aprovats han de presentar a la Secció de Personal, d'este Ajuntament, dins del termini de 20 dies naturals a partir de la publicació de la llista d'aprovats, els documents acreditatius de les condicions que per a prendre part en l'oposició s'exigeixen en la base segona i que són:  
1. Els aspirants que posseïsquen la nacionalitat espanyola, una fotocòpia del document nacional d'identitat, acompanyada de l'original per a la seua compulsa. Els aspirants estrangers han de presentar una fotocòpia, acompanyada de l'original per a la seua compulsa, del document que n'acredite la nacionalitat.  
 2. Còpia autenticada (o fotocòpia que haurà de presentar-se acompanyada de l'original per a la seua compulsa), del certificat d'escolaritat o equivalent, o en definitiva de la titulació que li permet accedir al procés. Si estos documents han sigut expedits després de la data en què va finalitzar el termini d'admissió d'instàncies, caldrà justificar el moment en què van concloure els estudis. En el cas de titulacions obtingudes en l'estranger, caldrà presentar la credencial de la seua homologació.  
3. Certificat acreditatiu de no patir cap malaltia ni defecte físic ni psíquic que impedisca l'exercici normal de la funció, expedit pel centre mèdic que determine l'Ajuntament, que sotmetrà l'aspirant a totes aquelles proves de determinació que considere convenients.  
4. Certificat de no estar inhabilitat penalment per a l'exercici de funcions públiques. Els aspirants que no posseïsquen la nacionalitat espanyola hauran de presentar, a més de la declaració relativa a l'Estat espanyol, una declaració jurada o promesa de no estar sotmesos a cap sanció disciplinària o condemna penal que impedisca al seu estat l'accés a la funció pública.  
5. Declaració jurada de no haver sigut separat, per mitjà d'un expedient disciplinari, de qualsevol administració o ocupació pública.  
6. Declaració de compatibilitat i de no percebre havers passius.  
7. Certificat mèdic oficial que acredite la idoneïtat física i psíquica per a l'exercici del lloc objecte de la convocatòria.  
Si dins del termini indicat els aspirants no presenten els documents exigits o no acrediten que compleixen els requisits exigits, no podran ser nomenats i quedaran anul·lades totes les seues actuacions, sense perjudici de les responsabilitats en què hagueren pogut incórrer per falsedat en la instància per a prendre part en l'oposició. En eixe cas el tribunal formularà una nova proposta de nomenament per ordre de la puntuació, a favor de l'aspirant que haja superat els exercicis.  
9.3. Pèrdua del dret a la contractació. Si dins del termini indicat i llevat de causes de força major, no presenten la documentació o malgrat presentar-la no compleixen els requisits exigits o incorren en falsedat, no podran ser contractats, i quedaran anul·lades totes les seues actuacions, sense perjudici de la responsabilitat en què puguen haver incorregut per falsedat en la instància. El tribunal podrà proposar el nomenament del candidat següent en puntuació que haja superat totes les proves de l'oposició.  
9.4. Formalització de contracte. Una vegada realitzats els tràmits anteriors, els aspirants seran objecte de contractació laboral ordinària per temps indefinit i hauran de formalitzar el corresponent document en el termini de 20 dies hàbils comptadors des de l'endemà de la presentació completa de la documentació acreditativa de les condicions de la base segona. Si els aspirants no subscriuen el contracte en el termini assenyalat, es declararà que han perdut el dret a ocupar la plaça, i el tribunal podrà proposar el nomenament del candidat següent en puntuació que haja superat totes les proves de l'oposició.  
Deu. Borsa de treball  
Finalitzat el procés selectiu, la presidenta de la corporació, d'acord amb la proposta del tribunal, farà pública al tauler d'anuncis de l'Ajuntament una resolució definitiva que incloga la relació d'aspirants que tot i no haver obtingut una plaça, hagen superat l'exercici eliminatori i els exercicis pràctics de l'oposició, considerant-se que això és així, quan hagen obtingut en cada un dels supòsits una nota no inferior a 5.  
Amb esta resolució es constituirà una llista de seleccionats per ordre decreixent de puntuació, i per ordre d'aquells que hagueren obtingut una major puntuació.  
Els integrants d'esta llista podran ser cridats, conforme a l'ordre establit en la llista, per a proveir vacants o substitucions de llocs conjunturals d'idèntiques característiques als convocats, per mitjà del nomenament com a personal interí, o contractació laboral temporal. La renúncia al treball oferit, així com la no-presentació de la documentació exigida en la convocatòria suposarà l'exclusió de la borsa de treball llevat que concórrega alguna de les circumstàncies següents:  
- Malaltia de l'interessat, degudament acreditada per mitjà d'un comunicat oficial de baixa o certificat mèdic oficial.  
- Part o maternitat durant el període de descans o permís establit.  
- Estar prestant serveis per a qualsevol administració amb caràcter de personal interí o temporal.  
En cas de concórrer estes circumstàncies, es prosseguirà amb la crida conforme a l'ordre establit en la llista que va resultar, i el cridat haurà d'acreditar en un termini no superior a deu dies des que va ser citat, per a acreditar les qüestiona adés indicades, que justificarien la seua no-compareixença i evitarien considerar-lo com a exclòs. En cas de no complir el requeriment en el temps o forma establit, se'l tindrà per exclòs de la llista i borsa esmentada, cosa que se li haurà de comunicat.  
El termini màxim de vigència de la borsa de treball creada com a conseqüència d'este procés serà de tres anys comptador des de la publicació de la llista.  
La borsa que resulte d'este procés deixarà sense cap efecte la que poguera existir fins a eixe moment.  
Onze. Incidències  
El tribunal queda facultat per a resoldre els dubtes que es presenten i prendre els acords que calguen per al bon ordre de l'oposició, en tot allò no previst en estes bases.  
Dotze. Impugnació  
La convocatòria i les seues bases i tots els actes administratius que es deriven d'esta i de les actuacions del tribunal, podran ser impugnades pels interessats en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999, de 13 de gener).  
Tretze. Legislació aplicable  
 En tot el que no preveuen estes bases, caldrà ajustar-se al que disposen les bases generals publicades en el Butlletí Oficial de la Província de data 7 de maig de 2008, la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, la Llei 30/1984, de 2 d'agost, de Mesures per a la Reforma de la Funció Pública, modificada per Llei 23/1988, de 28 de juliol; el Reial Decret 364/95, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les administracions locals; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana; i la resta de disposicions normatives que hi siguen aplicables.  
Catorze. Aprovació  
Esta convocatòria i les seues bases han sigut aprovades per la Resolució d'Alcaldia Presidència de data 16 de gener del 2009.   
ANNEX I  
Temari  
Coneixements genèrics  
Tema 1. La Constitució espanyola de 1978. Drets i llibertats.  
Tema 2. Constitució espanyola. Organització territorial de l'Estat i de les competències.  
Tema 3. El municipi. El terme municipal. La població. L'empadronament.  
Tema 4. Òrgans de govern del municipi. L'alcalde. Els tinents d'alcalde. Els regidors. El ple de l'ajuntament.  
Tema 5. Personal al servei de l'entitat local. Oferta d'ocupació publica. Selecció i situacions administratives.  
ANNEX II  
Temari de coneixements específics   
per a les places de peons d'obres i serveis  
Tema 1. Nocions d'aritmètica i càlculs senzills.  
Tema 2. Nocions elementals de càlcul d'espais, distàncies, mesures i geometria bàsica.  
Tema 3. Nocions elementals sobre jardineria. Podes, plantació, adobs, regs, idoneïtat de plantes, ús de màquines i ferramentes pròpies en l'activitat com de productes.  
Tema 4. Nocions elementals sobre obra. Ús de materials, coneixement d'estos, ferramentes d'ús.  
Tema 5. Nocions elementals sobre electricitat. Ús i coneixement de materials, reparacions freqüents, coneixement de potències i corrents.  
Tema 6. Nocions elementals sobre fusteria. Ús de materials freqüents, ús de productes i ferramentes.  
Tema 7. Nocions elementals sobre llanterneria, ús de materials, ferramentes, productes.  
Tema 8. Manteniment de materials i ús d'estos.  
ANNEX III  
Supòsits pràctics per a les places de peons d'obres i serveis  
Els exercicis de part pràctica podran tindre com a comeses les que s'indiquen més avall:  
- Ús de materials de jardineria, productes i ferramentes, podes i plantació, sistemes de reg, reg, aspersió, que posen de manifest la destresa.  
- Elements propis de l'obra, realització de tasques simples, alçament de murs senzills, ús de masses, coneixement de materials, preparació de masses, rases.  
- Ús de fonts d'alimentació, reparacions simples, ús d'endolls, substitució d'elements elèctrics en tasques senzilles, coneixement de materials, càrregues, corrents, reparació de diferencials, preses de corrent, punts de llum, tubs i llums.  
- Coneixements de materials i ferramentes d'ús en fusteria, instal·lacions simples, panys, frontisses, engalzaments senzills, reparació i arreglaments de panys, persianes, finestres, canvi de vidres, reparació d'estos.  
- Coneixements i ús freqüents en la llanterneria, claus, aixetes, conduccions generals, claveguerams, tapes.  
ANNEX IV  
Temari de coneixements específics   
per a les places d'auxiliars d'ajuda a domicili  
Tema 1. Nocions d'aritmètica i càlculs senzills.  
Tema 2. Cures bàsiques dels ancians. Hidratació, dieta, neteja, i higiene personal i de la llar.  
Tema 3. Atenció a les persones enllitades i amb dificultat de mobilitat. Mobilitat, apreciació de lesions per postració o sedestació prolongada.  
Tema 4. Hàbits de neteja, ús de productes tòxics, especial menció d'usuaris amb al·lèrgies.  
Tema 5. Nocions sobre primers auxilis.  
Tema 6. Elaboració de la cistella d'anar a comprar. Productes bàsics, economia domèstica. Productes bàsics d'acord amb la disponibilitat econòmica i població de destinació.  
Tema 7. Les atencions a les persones dependents. Alimentació per sonda, endreç i neteja de les persones amb sondes i elements d'ús.   
Tema 8. Productes alimentaris i conservació d'aliments.  
Tema 9. El deure de confidencialitat en l'exercici de l'activitat.  
ANNEX V  
Supòsits pràctics per a les places d'auxiliar d'ajuda a domicili  
Els exercicis de part pràctica podran tindre, com a comeses, les que s'indiquen més avall:  
- Elaboració de la cistella d'anar a comprar d'acord amb la població que s'atén.  
- Neteja de llars amb població amb al·lèrgies.  
- Principis bàsics de primers auxilis.  
- Mobilitat dels enllitats, dependents, ferits, discapacitats. Pràctica en l'elaboració de menjars, dietes alimentàries.  
- Ús d'elements tòxics i productes de neteja  
- Higiene del cabell i cos d'acord amb les limitacions de la població de destinació del servei.  
- Ús de la roba blanca de llar.  
- Mobilitat de cadires de rodes.  
ANNEX VI  
Temari específic per a la plaça de personal de neteja  
Tema 1. Aparells, instruments i tècniques de neteja.  
Tema 2. Productes de neteja. Identificació de productes de neteja i desinfecció. Composició i informació sobre les propietats dels seus components. Dosificació. Significat dels símbols utilitzats en les etiquetes dels productes. Manipulació, transport i emmagatzemament dels productes. Identificació dels perills.  
Tema 3.Organització i control del servei de neteja, equips de treball i funcions del personal de neteja.  
Tema 4. Àrees de neteja d'edificis públics. Neteja d'àrees administratives. Oficines i despatxos, tractament de confidencialitat de dades personals.  
Tema 5. Neteja del bany. Desinfecció i ambientació. Neteja de lavabos públics.  
Tema 6. Neteja de sostres i parets. Neteja de vidres, finestres i Neteja d'estores i sòls: classes, neteja de mobiliari i elements ornamentals.  
Tema 7. Mesures de seguretat als llocs de treball. Mesures preventives que ha d'adoptar el personal de neteja. Actuació en cas d'accident. Aspectes ecològics en la neteja: tipus de residus, identificació, tractament i eliminació de residus  
Tema 8. Ubicació dels centres i dependències municipals.  
Tema 9. La confidencialitat en l'exercici de l'activitat i en la destrucció dels residus sòlids.  
ANNEX VII  
Supòsits pràctics per a la plaça de personal de neteja  
Els exercicis de part pràctica podran tindre, com a comeses, les que s'indiquen més avall:  
- Neteja de diverses superfícies i materials.  
- Mesures de seguretat que cal adoptar en l'execució de treballs  
- Ús de productes de neteja, dosificació i adequació d'estos a les superfícies.  
- Utilització de materials propis per a l'activitat, i ús d'escales dins de les normes de seguretat.  
- Planificació d'activitat sobre una jornada ordinària de treball a les dependències municipals.  
- Prevencions en la neteja durant els horaris d'atenció ciutadana o treball, àrees mullades, sòls esvarosos.  
- Classificació i tractament de residus per a la seua eliminació.  
- Protecció de dades en el tractament dels residus i exercici de l'activitat.  
ANNEX VIII  
Temari específic per a la plaça d'encarregat del camp de futbol  
Tema 1. Nocions d'aritmètica i càlculs senzills.  
Tema 2. Nocions elementals de càlcul d'espais, distàncies, mesures i geometria bàsica.  
Tema 3. Nocions elementals sobre jardineria. Podes, plantació, adob, regs, idoneïtat de plantes, ús de màquines i ferramentes pròpies en l'activitat com de productes.  
Tema 4. Nocions elementals sobre obra, sistemes de reg per aspersió, reparació d'avaries bàsiques en els dits sistemes. Ús de materials, coneixement d'estos, ferramentes d'ús.  
Tema 5. Nocions elementals sobre electricitat, llanterneria, calderes, reparacions freqüents, coneixement de potències i corrents.   
Tema 6. Nocions elementals sobre fusteria. Ús de materials freqüents, ús de productes i ferramentes.  
Tema 7. Nocions elementals sobre usos i manteniment de gespa artificial.  
Tema 8. Manteniment de materials i ús d'estos.  
Tema 9. Aspectes bàsics i reglamentaris del futbol 11 i del futbol 7.   
Tema 10. El manteniment de les instal·lacions. Projecte i pla de manteniment.  
Tema 11. Normes i normatives de funcionament de les instal·lacions esportives.  
ANNEX IX  
Supòsits pràctics per al lloc de treball  
d'encarregat del camp de futbol  
Els exercicis de part pràctica podran tindre, com a comeses, les indicades més avall:  
- Ús de materials de jardineria, productes i ferramentes, plantació, sistemes de reg, reg, aspersió, que posen de manifest la destresa. Elements propis de l'obra, realització de tasques simples, reparació de llosetes desapegades, ús de masses, coneixement de materials.  
- Ús de fonts d'alimentació, reparacions simples, ús d'endolls, substitució d'elements elèctrics en tasques senzilles, coneixement de materials, càrregues, corrents, reparació de diferencials, preses de corrent, punts de llum, tubs i llums.  
- Coneixements de materials i ferramentes d'ús en fusteria, instal·lacions simples, panys, frontisses, engalzaments senzills, reparació i arreglaments de panys, persianes, finestres, canvi de vidres, reparació d'estos.  
- Coneixements i ús freqüents en la llanterneria, claus, aixetes, conduccions generals, claveguerams, tapes, reparacions senzilles de calderes.  
- Coneixements pràctics d'ús i reparació d'avaries senzilles dels regs per aspersió, i tractament, manteniment i reparacions senzilles de la gespa artificial.  
- Coneixements de línies de demarcació del camp, distàncies, pintada d'estes.  
Monforte del Cid, 16 de gener de 2009.- L'alcaldessa, p. d. el tinent d'alcalde: José Manuel Cajal Ortega.